**Διάλεξη Θεοδώρας Αντωνίου (21-10-2022)**

**Ι. Στοιχεία αντιπροσωπευτικού συστήματος στο Σύνταγμα**

-Άμεση, ίση , καθολική και μυστική ψηφοφορία (άρθρο 51 παρ. 3 Σ)

-Αυτονομία Βουλής (άρθρο 72 παρ. 1 Σ)

-Κατά τακτά χρονικά διαστήματα ανανέωση της Βουλής (άρθρο 53 παρ. 1 Σ)

-Άσκηση από την Βουλή νομοθετικών αρμοδιοτήτων (άρθρα 73 επ. Σ)

-Αντιπροσωπευτική και ελεύθερη εντολή προς τους βουλευτές (άρθρο 60 παρ. 1Σ)

-Ανεύθυνο και ακαταδίωκτο βουλευτών (άρθρα 61 παρ. 2 και 62 Σ)

**Διάσπαση αντιπροσωπευτικής αρχής με διατάξεις που εισάγουν στοιχεία άμεσης δημοκρατίας στο Σ**

Άρθρο 73 παρ.1 και 6 Σ λαική πρωτοβουλία, 44 παρ. 2 Σ δημοψηφίσματα , 120 παρ. 4 Σ) δικαίωμα και καθήκον αντίστασης

Δικαίωμα αντίστασης φυσικό, θετικό δικαίωμα, πραγματική εξωδικαιική κατάσταση-Σύνδεση με δημοκρατική αρχή- Ο λαός αντιστέκεται στη κατάλυση της συνταγματικής νομιμότητας -Απορρέει από τη συντακτική εξουσία -Νόμιμη πράξη από το Σύνταγμα, την επιβάλλει και ως καθήκον

**Δημοκρατική νομιμοποίηση**

Υποκείμενο της νομιμοποίησης ο λαός αντικείμενο η εξουσία (άρθρο 1 παρ. 3). Δεν είναι διάταξη αρμοδιότητας αλλά **αρχή νομιμοποίησης και ευθύνης**.

Κάθε κρατική εξουσία ανάγεται στη λαική βούληση. Η αναγωγή υπάρχει μέσω μιας αλυσιδωτής νομιμοποίησης για κάθε πράξη κρατικής εξουσίας. Στο άρθρο 1 παρ. 3Σ καταγράφονται η πηγή (πηγάζει από τον λαό), ο σκοπός(υπάρχει για τον λαό και το έθνος) και ο τρόπος άσκησης της κρατικής εξουσίας (ασκείται με τον τρόπο που ορίζει το Σύνταγμα) -Ευρεία ουσιαστική νομιμοποίηση με τη συμμετοχή της κοινωνίας στη δημόσια συζήτηση, χωρίς να προβλέπονται για αυτού του είδους τη νομιμοποίηση θεσμοθετημένες στο Σύνταγμα διαδικασίες

**Αλυσίδα δημοκρατικής νομιμοποίησης**

Προσωπική νομιμοποίηση παρέχεται με εκλογή και διορισμό και εξασφαλίζεται με εποπτεία και εντολή-Ιεραρχική Διοίκηση ιδανικός τύπος

Εφ΄οσον δεν υπάρχει απ’ἐυθείας νομιμοποίηση με εκλογές, τα κρατικά όργανα θα πρέπει να νομιμοποιούνται μέσω διορισμοὐ, ο δε τρόπος ελέγχου των οργάνων αυτών καθορίζεται από την ιεραρχική αρχή, μέσω της οποίας ο αρμόδιος Υπουργός ελέγχεται από την Βουλή με τη διαδικασία του κοινοβουλευτικού ελέγχου. Οι δικαστές ελέγχονται μέσω της διαδικασίας που προβλέπει το Σύνταγμα (άρθρα 90 και 91 Σ)

**Διάσπαση ιεραρχικής αρχής**

Δημιουργία ανεξάρτητων αρχών που δεν εντάσσονται στην αλυσίδα νομιμοποίησης με βάση την ιεραρχική αρχή-5 ανεξάρτητες αρχές που προβλέπονται από το Σύνταγμα (άρθρα 9Α,15, 19, 13, 103 παρ. 7, 103 παρ. 9)-Η επιλογή των προσώπων που στελεχώνουν αυτές τις αρχές γίνεται από τη Διάσκεψη των Προέδρων της Βουλής (άρθρο 101Α Σ)

Για τα μοντέλα διοίκησης που δεν εντάσσονται στο συγκεντρωτικό μοντέλο διοίκησης αναπτύσσονται ειδικότερα μοντέλα νομιμοποίησης

Είδος νομιμοποίησης-Ελεγχος λοιπών ανεξάρτητων (ρυθμιστικών) αρχών που ορίζονται από τον νόμο-Λειτουργική θεσμική νομιμοποίηση με εποπτεία (έλεγχο νομιμότητας και όχι ουσίας) από τον αρμόδιο Υπουργός ο οποίος έχει την ευθύνη ενώπιον του Κοινοβουλίου

Στην ευρύτερη έννοια της δημοκρατίας εντάσσονται και άλλοι τρόποι νομιμοποίησης της κρατικής εξουσίας –(βλ. μεταξύ άλλων Δημοσιότητα Διαφάνεια)

**ΙΙ. Διάκριση εξουσιών (λειτουργιών)**

Το αντιπροσωπευτικό σύστημα δεν εξασφαλίζει τη φιλελεύθερη δημοκρατία

Σεβασμός δικαιωμάτων με τη διάκριση των εξουσιών -Πρόληψη καταχρήσεων του αντιπροσωπευτικού συστήματος

Νομοθετικά, εκτελεστικά και διοικητικά όργανα- Ασκούν λειτουργίες του κράτους

Σύγχυση των εξουσιών, όταν οποιαδήποτε λειτουργία ανατίθεται σε οποιοδήποτε όργανο

Ο απόλυτος χωρισμός ανέφικτος-Η δράση των διαφόρων οργάνων πρέπει να διέπεται από συνοχή - Διασταύρωση των λειτουργιών, ο Πρόεδρος της Δημοκρατίας εκδίδει κανονιστικά διατάγματα και η Διοίκηση κανονιστικές πράξεις-Ρητή εξουσιοδότηση νόμου (άρθρο 43 παρ. 2Σ)- Ουσιαστικοί και τυπικοί νόμοι. Οι πρώτοι έχουν ρυθμιστικό περιεχόμενο, δεν εκδίδονται όμως από την Βουλή (π.χ. προεδρικά διατάγματα). Οι τυπικοί νόμοι εκδίδονται αποκλειστικά από την Βουλή.

Κατανομή αρμοδιοτήτων σε διαφορετικά όργανα (διάκριση λειτουργιών). Η κατανομή των αρμοδιοτήτων σε όργανα δεν αποκλείει την ιεράρχηση μεταξύ των εξουσιών-Τη τελευταία λέξη την έχει η νομοθετική εξουσία-Τεκμήριο αρμοδιότητας υπέρ της Βουλής (άρθρο 50 Σ) Κυριαρχία νόμου-υπεροχή του νόμου, ισότητα ενώπιον του νόμου (καταγωγή από το αγγλικό κοινοβουλευτικό πολίτευμα). Η νομοθετική εξουσία παράγει οποιουσδήποτε κανόνες με οποιοδήποτε περιεχόμενο με μοναδικό περιορισμό το Σύνταγμα (άρθρο 93 παρ. 4) και τους υπερνομοθετικούς κανόνες (άρθρα 107, 28 παρ. 1Σ) -Αρχή της νομιμότητας της Διοίκησης (82 παρ 1Σ) -Δέσμευση της δικαστικής εξουσίας΄από το νόμο και το Σύνταγμα (87 παρ. 2 Σ)-

Η Διοίκηση πρέπει να έχει και κάποια ανεξαρτησία από τη νομοθετική εξουσία (διακριτική ευχέρεια που της χορηγείται από τον νόμο) Δέσμια αρμοδιότητα, όταν οι προυποθέσεις δράσης της Διοίκησης καταγράφονται εξαντλητικά στον νόμο

**ΙΙΙ. Κράτος δικαίου**

Αστυνομικό κράτος (οι κυβερνώντες μπορούν να κυβερνούν χωρίς νομικούς περιορισμούς, κατ’ιδίαν βούληση και επιλογή)

Περιεχόμενο αρχής του κράτους δικαίου (Προστασία των ατομικών δικαιωμάτων (άρθρα 4-25 Σ), χωρισμός εξουσιών (άρθρο 26 Σ), ᾱνεξαρτησία της δικαιοσύνης (87παρ. 1 Σ), πρόσβαση στη δικαιοσύνη (άρθρο 20 παρ. 1 Σ), δικαίωμα ακρόασης από τις διοικητικές αρχές (άρθρο 20 παρ. 2 Σ), αρχή της νομιμότητας (οι νόμοι υπόκεινται στο Σύνταγμα και η διοικητική δράση στους νόμους) κ.α.

**IV. Κοινωνικό κράτος**

Παρέμβαση του κράτους με νόμο προς εξασφάλιση κοινωνικών απαιτήσεων-Μετριασμός των κοινωνικών ανισοτήτων και εξασφάλιση αξιοπρεπών συνθηκών διαβίωσης ( άρθρα 21, 22 παρ. 5 και 25 παρ. 1 Σ)